ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028070
ขอให้ปรับปรุงการให้บริการของเจ้าหน้าที่ฝ่ายทะเบียน ประจำสำนักงานเขตบางขุนเทียน กรุงเทพมหานคร เนื่องจากวันที่ 11 กรกฎาคม 2566 เวลาประมาณ 14.00 น. น้องสาวของผู้ร้องได้เดินทางไปยังสำนักงานเขตดังกล่าว เพื่อที่จะทำการต่ออายุบัตรประจำตัวประชาชน พบว่า จะมีเจ้าหน้าที่ เป็นเจ้าหน้าที่เพศหญิง (ไม่ทราบชื่อ-นามสกุล และรูปพรรณสัณฐาน) แจ้งว่า "วันนี้ (วันที่ 11 กรกฎาคม 2566) ไม่สามารถทำบัตรประชาชนได้แล้ว ให้มาทำใหม่อีกครั้งในวันเสาร์หน้า ขณะนี้มีเจ้าหน้าที่อยู่ท่านเดียว" ซึ่งทำให้น้องสาวของผู้ร้องต้องเสียเวลาในการเดินทางมาทำบัตรฯ แต่ไม่มีเจ้าหน้าที่รับทำบัตรประจำตัวประชาชนให้ ซึ่งให้เดินทางมาอีกครั้งในช่วงวันเสาร์ โดยระยะเวลาห่างกันไปอีกหลายวัน ทำให้ไม่พึงพอใจและไม่ได้รับความสะดวกในการเข้าไปติดต่อใช้บริการเป็นอย่างมาก ประกอบกับผู้ร้องเคยประสบปัญหาในลักษณะใกล้เคียงกับน้องสาวจำนวน 1 ครั้ง ที่สำนักงานเขตบางขุนเทียนซึ่งไม่มีเจ้าหน้าที่คอยให้บริการเช่นกัน จึงประสงค์ให้หน่วยงานที่เกี่ยวข้องพิจารณาและปรับปรุงการให้บริการของเจ้าหน้าที่ประจำสำนักงานเขตบางขุนเทียน เพื่ออำนวยความสะดวกให้แก่ประชาชนที่ติดต่อใช้บริการต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata